**รายงานการประชุมคณะกรรมการจัดทำแผนแม่บทเทคโนโลยีสารสนเทศ**

**ขององค์การบริหารส่วนตำบลหนองแปน**

**การประชุมครั้งที่ 1/2559**

**วันพุธที่ 27 เดือนมกราคม พ.ศ.2559 เวลา 10.00 น.**

**ณ ห้องประชุมองค์การบริหารส่วนตำบลหนองแปน**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าร่วมประชุม**

๑. นายศิริพรหม วงศ์พรหมศิลป์ ปลัดองค์การบริหารส่วนตำบล ประธานคณะทำงาน

๒. นางวัชราภรณ์ แก้วจันทึก ผู้อำนวยการกองคลัง กรรมการ

๓. นายเจียง เกษเกษร ผู้อำนวยการกองช่าง กรรมการ

4. นายศิริพรหม วงศ์พรหมศิลป์ ปลัดองค์การบริหารส่วนตำบล รก.ผอ.การศึกษาฯ กรรมการ

5. นางนิตติยา สุวรรณไตร ผู้อำนวยการกองสวัสดิการสังคม กรรมการ

6. นายธีรศักดิ์ สุวรรณไตร หัวหน้าสำนักปลัด กรรมการและเลขานุการ

7. นางจินตนา พลขันธ์ นักจัดการงานทั่วไป ผู้ช่วยเลขานุการ

**เริ่มประชุมเวลา 10.00 น.**

เมื่อที่ประชุมพร้อม นายศิริพรหม วงศ์พรหมศิลป์ ปลัดองค์การบริหารส่วนตำบลหนองแปน ประธานคณะกรรมการจัดทำแผนแม่บทเทคโนโลยีสารสนเทศ กล่าวเปิดประชุมและดำเนินการประชุม

**วาระการประชุมที่ 1 เรื่องประธานแจ้งที่ประชุมทราบ**

**ประธานคณะกรรมการฯ :**  ตามที่นายกองค์การบริหารส่วนตำบลหนองแปน ได้มีคำสั่งแต่งตั้ง

คณะกรรมการจัดทำแผนแม่บทเทคโนโลยีสารสนเทศ ขององค์การบริหารส่วนตำบลหนองแปน เพื่อใช้เป็นแนวทางในการพัฒนาระบบสารสนเทศขององค์กรให้มีขีดความสามารถในการรับรองภารกิจงานด้านต่างๆ ได้อย่างมีประสิทธิภาพในอนาคต อีกทั้ง เพื่อเปิดข่องทางการให้บริการประชาชนให้เท่าทันต่อสถานการณ์ต่างๆ ที่เกิดขึ้นอย่างรวดเร็วในปัจจุบัน ตลอดจนการทำให้ระบบเทคโนโลยีสารสนเทศขององค์การบริหารส่วนตำบลหนองแปน สามารถใช้เป็นเครื่องมือในการกำหนดนโยบายหรือใช้เป็นเครื่องในการตัดสินใจ ของฝ่ายบริหารได้อย่างมีประสิทธิภาพในการพัฒนาพื้นที่ตำบลหนองแปน ซึ่งสอดคล้องกับสภาพการณ์ที่ประเทศไทยจะเข้าสู่ประชาคมเศรษฐกิจอาเซียนในช่วงปลายปี๒๕๕๘ นี้ โดยลักษณะของพื้นที่ตำบลหนองแปน ตำบลหนองแปนเป็น 1 ใน 5 ตำบลของอำเภอเจริญศิลป์ จังหวัดสกลนครอยู่ห่างจากที่ว่าการอำเภอเจริญศิลป์ ตามถนนสายหนองแปน – โคกคอน – เจริญศิลป์ เป็นระยะทาง ๒๕ กิโลเมตร ลักษณะภูมิประเทศของตำบลหนองแปน เป็นที่สูงทางด้านเหนือในระดับความสูง ๑๙๐ เมตร จากระดับน้ำทะเลปานกลาง ส่วนทางตอนกลาง และทางใต้ของตำบล เป็นที่ลุ่ม ในระดับความสูง ๑๗๗ เมตร จากระดับน้ำทะเล พื้นที่ส่วนใหญ่ใช้ในการทำนา ทำสวน ทำไร่ พื้นที่ของตำบลหนองแปน ส่วนใหญ่เป็นพื้นที่ที่อยู่ในเขตปฏิรูปที่ดินเพื่อการเกษตรกรรม (สปก.) โดยทิศตะวันตกอยู่ติดลำน้ำสงคราม ซึ่งมีป่าไผ่ขึ้นอยู่เป็นจำนวนมากนอกจากนี้ยังเป็นที่อาศัยของปลาเป็นจำนวนมาก ซึ่งเป็นแหล่งอาหารของประชาชนในพื้นที่และนอกพื้นที่ด้วย เพื่อให้เกิดการพัฒนาระบบเครือข่ายเทคโนโลยีสารสนเทศในระดับพื้นที่ตำบลหนองแปน เป็นไปอย่างมีประสิทธิภาพสามารถรองรับภารกิจงานต่างๆ ที่เกิดขึ้นในอนาคต ตลอดจนสามารถใช้เทคโนโลยีสารสนเทศในการบริหารจัดการประกอบการตัดสินใจของฝ่ายบริหารในการกำหนดนโยบายการพัฒนาต่างๆ องค์การบริหารส่วนตำบลหนองแปนจึงเป็นหน้าที่ของคณะกรรมการทุกท่านที่ได้รับการแต่งตั้งเข้าทำหน้าที่ยกร่างแผนแม่บทเทคโนโลยีสารสนเทศของ อบต.หนองแปนต่อไป และเป็นต้นเรื่องที่ทำให้ทุกท่านได้มาประชุมร่วมกันในวันนี้

**ที่ประชุม : รับทราบ**

**วาระการประชุมที่ 2 เรื่องรับรองรายงานการประชุม**

* ไม่มี

**วาระการประชุมที่ 3 เรื่องเสนอที่ประชุมพิจารณา**

**ประธาน :** เรื่องการพิจารณาจัดทำแผนแม่บทเทคโนโลยีสารสนเทศ อบต. ๒๕๕9- ๒๕๖3 รายละเอียดต่างๆ ตามวาระนี้ ขอเชิญฝ่ายเลขานุการ

**เลขานุการ :** ตามที่ อบต.หนองแปนได้มีคำสั่งแต่งตั้งคณะกรรมการจัดทำแผนแม่บท  
 เทคโนโลยีสารสนเทศขององค์การบริหารส่วนตำบลหนองแปนนั้น ท่าน

ประธานได้มอบหมายให้ฝ่ายเลขานุการ ไปดำเนินการจัดทำร่างแผนแม่บท เทคโนโลยีสารสนเทศของ อบต.หนองแปนแล้วก่อนหน้าการประชุมในวันนี้ ซึ่งทางฝ่ายเจ้าหน้าที่วิเคราะห์นโยบายและแผน ได้ดำเนินการจัดเตรียมเอกสารร่างแผนแม่บทฯ ของ อบต.หนองแปนตามที่ทุกท่านได้รับ การพิจารณายกร่างแผนแม่บทฯ ในครั้งนี้ ได้พิจารณาจัดทำร่างแผนอย่างรอบคอบ โดยพิจารณาถึงสภาพแวดล้อม ลักษณะงานที่ปฏิบัติของส่วนราชการ ภารกิจหน้าที่งานบริการขององค์การบริหารส่วนตำบลหนองแปนศักยภาพของบุคลากร ตลอดจนการวิเคราะห์ จุดแข็ง จุดอ่อน โอกาส และอุปสรรค ขององค์การบริหารส่วนตำบลหนองแปนประกอบการพิจารณาจัดทำร่างแผนแม่บทฯ ฉบับนี้ขึ้นมา โดยในส่วนของรายละเอียด จะให้ทางเจ้าหน้าที่บริหารงานทั่วไป ได้ชี้แจงต่อที่ประชุม ต่อไป

**นักจัดการงานทั่วไป :** ตามเอกสารที่ท่านคณะกรรมการทุกท่านได้รับ ขอให้พิจารณาตามไปเลยนะคะ โดยในส่วนของร่างแผนแม่บทเทคโนโลยีสารสนเทศของ อบต.หนองแปนประจำปี ๒๕๕9 – ๒๕๖3 นี้ เป็นแผนระยะปานกลาง โดยพิจารณาจัดทำขึ้นโดยอาศัยกรอบแนวทางตามแผนแม่บทของกรมส่งเสริมการปกครองส่วนท้องถิ่นเป็นแนวทางหลักในการจัดทำ ซึ่งประกอบไปด้วย

วิสัยทัศน์ “หนองแปนน่าอยู่ เชิดชูคุณธรรม นำการศึกษา ปลอดยาเสพติด เศรษฐกิจยั่งยืน”

พันธกิจ “องค์การบริหารส่วนตำบลหนองแปนจะนำเอาเทคโนโลยีสารสนเทศที่ทันสมัยและเหมาะสมมาใช้ในการพัฒนาศักยภาพของบุคลากรเพื่อการพัฒนาท้องถิ่น”

ยุทธศาสตร์การพัฒนา

เพื่อให้บรรลุเป้าหมายหลักขององค์การบริหารส่วนตำบลหนองแปนอย่าง เป็นรูปธรรมจึงได้กำหนดยุทธศาสตร์การพัฒนาเทคโนโลยีสารสนเทศไว้ 4 ยุทธศาสตร์ ได้แก่

ยุทธศาสตร์ที่ ๑ พัฒนาบุคลากรขององค์การบริหารส่วนตำบล หนองแปนให้มีความสามารถในการใช้เทคโนโลยีสารสนเทศอย่างมีวิจารณญาณและรู้เท่าทัน

- สนับสนุนการพัฒนาบุคลากรขององค์การบริหารส่วนตำบลหนองแปนให้สามารถพัฒนาองค์ความรู้อย่างต่อเนื่องและสามารถทาวิจัยและพัฒนาเทคโนโลยีสารสนเทศขั้นสูง

- กำหนดมาตรฐานความรู้ทางด้านเทคโนโลยีสารสนเทศสาหรับบุคลากรขององค์การบริหารส่วนตำบลหนองแปน ทุกระดับให้สอดคล้องกับมาตรฐานตำแหน่ง

- จัดการฝึกอบรมด้านเทคโนโลยีสารสนเทศแก่พนักงานองค์การบริหารส่วนตำบลหนองแปน

- ส่งเสริมและพัฒนาบุคลากรขององค์การบริหารส่วนตำบลหนองแปน ด้านเทคโนโลยีสารสนเทศและการสื่อสารขององค์การบริหารส่วนตำบลหนองแปนให้มีความรู้ทักษะและศักยภาพสูงขึ้นโดยสร้างแรงจูงใจในการเข้ารับการฝึกอบรมและสอบวัดมาตรฐานวิชาชีพที่มีกำหนดไว้ในระดับสากล

ยุทธศาสตร์ที่ ๒ ใช้เทคโนโลยีสารสนเทศสนับสนุนการพัฒนาท้องถิ่นเพื่อเพิ่มประสิทธิภาพการจัดการขององค์การบริหารส่วนตำบลหนองแปน

- สนับสนุนการพัฒนาระบบงานสารบรรณอิเล็กทรอนิกส์ (e-office) เพื่อลดปริมาณการใช้กระดาษ

- จัดหาคอมพิวเตอร์และอุปกรณ์ให้ได้มาตรฐานและเพียงพอ

- จัดหาซอฟต์แวร์ลิขสิทธิ์

- จัดหาระบบทดสอบความรู้ด้านเทคโนโลยีสารสนเทศและการสื่อสารของประชาชน

ยุทธศาสตร์ที่ ๓ พัฒนาโครงสร้างพื้นฐานด้านเทคโนโลยีสารสนเทศเพื่อสนับสนุนการพัฒนาท้องถิ่นขององค์การบริหารส่วนตำบลหนองแปน

- ปรับปรุงโครงสร้างพื้นฐานด้านเทคโนโลยีสารสนเทศและขยายพื้นที่ให้บริการให้เพียงพอและครอบคลุม

ยุทธศาสตร์ที่ ๔ ใช้เทคโนโลยีสารสนเทศเพื่อสนับสนุนการบริหารจัดการและการบริการขององค์การบริหารส่วนตำบลหนองแปน

- กำหนดนโยบายในการพัฒนาระบบสารสนเทศให้เป็นมาตรฐานเดียวกัน

- พัฒนาระบบบริหารจัดการสานักงานให้เป็นศูนย์กลางที่สอดคล้องและสามารถบูรณาการใช้งานร่วมกันได้

- จัดหาเครื่องคอมพิวเตอร์เพื่อให้บริการแก่ประชาชนให้เพียงพอและเป็นไปตามเกณฑ์มาตรฐานที่กำหนด

โครงการ แผนงาน/กิจกรรม

ยุทธศาสตร์ที่ ๑ พัฒนาบุคลากรขององค์การบริหารส่วนตำบลหนองแปน ให้มีความสามารถในการใช้เทคโนโลยีสารสนเทศอย่างมีวิจารณญาณและรู้เท่าทันวัตถุประสงค์ เพื่อพัฒนาบุคลากรขององค์การบริหารส่วนตำบลหนองแปน ให้มีความสามารถในการใช้เทคโนโลยีสารสนเทศอย่างมีวิจารณญาณและรู้เท่าทัน

- โครงการพัฒนาศักยภาพของบุคลากรด้านเทคโนโลยีสารสนเทศ

- โครงการฝึกอบรมความรู้ด้านเทคโนโลยีสารสนเทศ

ยุทธศาสตร์ที่ ๒ ใช้เทคโนโลยีสารสนเทศสนับสนุนการพัฒนา ท้องถิ่นเพื่อเพิ่มประสิทธิภาพการจัดการขององค์การบริหารส่วนตำบลหนองแปนวัตถุประสงค์เพื่อใช้เทคโนโลยีสารสนเทศสนับสนุนการพัฒนาท้องถิ่นเพื่อเพิ่มประสิทธิภาพการจัดการขององค์การบริหารส่วนตำบลหนองแปน

- โครงการจัดหาคอมพิวเตอร์และอุปกรณ์เทคโนโลยีสารสนเทศ

สำหรับการจัดการ

- โครงการจัดหาซอฟต์แวร์ลิขสิทธิ์

ยุทธศาสตร์ที่ ๓ พัฒนาโครงสร้างพื้นฐานด้านเทคโนโลยี สารสนเทศเพื่อสนับสนุนการพัฒนาท้องถิ่นขององค์การบริหารส่วนตำบลหนองแปนวัตถุประสงค์เพื่อพัฒนาโครงสร้างพื้นฐานด้านเทคโนโลยีสารสนเทศเพื่อสนับสนุนการพัฒนาท้องถิ่นขององค์การบริหารส่วนตำบลหนองแปน

- ปรับปรุงโครงสร้างพื้นฐานด้านเทคโนโลยีสารสนเทศและขยาย

พื้นที่ให้บริการให้เพียงพอและครอบคลุม

- โครงการปรับปรุงระบบเครือข่าย

- โครงการปรับปรุงระบบเครือข่ายไร้สาย

- โครงการปรับปรุงอุปกรณ์สารองไฟฟ้า

- โครงการจัดหาระบบป้องกันการบุกรุกและโจมตีระบบเครือข่าย

ยุทธศาสตร์ที่ ๔ ใช้เทคโนโลยีสารสนเทศเพื่อสนับสนุนการบริหาร จัดการและการบริการขององค์การบริหารส่วนตำบลหนองแปนวัตถุประสงค์เพื่อใช้เทคโนโลยีสารสนเทศเพื่อสนับสนุนการบริหารจัดการและการบริการขององค์การบริหารส่วนตำบลหนองแปน

- โครงการพัฒนาระบบงานบุคคล

- โครงการพัฒนาระบบจัดเก็บรายได้

- โครงการพัฒนาระบบสารสนเทศเพื่อการบริหาร (MIS)

- โครงการพัฒนาระบบให้บริการอิเล็กทรอนิกส์ (e-Service)

- โครงการพัฒนาระบบบริหารอิเล็กทรอนิกส์ (e-Management)

- โครงการพัฒนาระบบงานสารบรรณ (e-office)

การบริหารจัดการและการติดตามประเมินผล (1) ให้ส่วนราชการ ใน องค์การบริหารส่วนตำบลหนองแปน จัดทำ งาน/แผนงาน/โครงการ ทั้งที่ใช้งบประมาณและไม่ใช่งบประมาณ ให้สอดคล้องกับ ยุทธศาสตร์ ที่กำหนดไว้ (2) การเพิ่มเติม ปรับปรุง งาน/แผนงาน/โครงการ ตามข้อ 1) สามารถ ดำเนินการได้ตามความเหมาะสมของสถานการณ์และเทคโนโลยีสารสนเทศที่เปลี่ยนแปลง และเป็นไปตามที่ องค์การบริหารส่วนตำบลหนองแปน กำหนด (3) การทบทวน ปรับปรุง แผนแม่บทฯ องค์การบริหารส่วนตำบลหนองแปน จะดำเนินการทุกๆ ๒ ปี และหรือ เพื่อให้สอดคล้องกับเทคโนโลยีสารสนเทศที่เปลี่ยนแปลงไป (4) ผู้บริหารเทคโนโลยีสารสนเทศ ของ ส่วนราชการในองค์การบริหารส่วนตำบลหนองแปน มีหน้าที่อำนวยการ กำกับดูแล ติดตาม ประเมินผล การพัฒนา/ปรับปรุงระบบเทคโนโลยีสารสนเทศและการสื่อสาร ของหน่วยให้เป็นไปตามแผนฯ (5) หัวหน้าส่วนราชการ องค์การบริหารส่วนตำบลหนองแปน จัดทารายงานสรุปผลการปฏิบัติ งานด้านเทคโนโลยีสารสนเทศและการสื่อสารประจำปี เพื่อเสนอต่อ นายกองค์การบริหารส่วนตำบลหนองแปน ผ่านงานบริหารทั่วไป สำนักงานปลัด (6) งานบริหารทั่วไป สำนักงานปลัด รวบรวมรายงาน และจัดทาสรุปผลการปฏิบัติงานด้านเทคโนโลยีสารสนเทศและการสื่อสารประจาปี ของ องค์การบริหารส่วนตำบลหนองแปน เพื่อเสนอต่อ นายกองค์การบริหารส่วนตำบลหนองแปน

**ประธาน :** ก็ถือว่าเป็นโอกาสอันดี ที่ อบต.หนองแปน จะได้มีการพิจารณายกร่างแผนแม่บทเทคโนโลยีสารสนเทศและการสื่อสารของ อบต. เพื่อใช้เป็นแนวทางใน การพัฒนาระบบเทคโนโลยีขององค์กรให้สามารถตอบสนองต่อภารกิจงานที่บางครั้งมีความเร่งด่วนในด้านของข้อมูลต่างๆ ของพื้นที่เพื่อใช้ประกอบในการตัดสินใจของฝ่ายบริหาร ซึ่งหากมีข้อมูลต่างๆ เก็บไว้อย่างเป็นระบบไว้ การพิจารณากำหนดทิศทางการพัฒนาหรือแก้ไขปัญหาต่างๆ ย่อมมีประสิทธิภาพมากขึ้น ที่ประชุมทั้งใดมีข้อเสนออื่นๆ อีกหรือไม่

**ที่ประชุม :** - ไม่มี

**ประธาน :** ในฐานะประธานที่ประชุม จะขอมติรับรองร่างแผนแม่บทเทคโนโลยีสารสนเทศขององค์การบริหารส่วนตำบลหนองแปน ปี ๒๕๕9-๒๕๖3 ครับ

**ที่ประชุม :** มีมติเห็นชอบเป็นเอกฉันท์


**วาระการประชุมที่** **๔** เรื่อง อื่นๆ

**ประธานฯ :** มีท่านใดจะเสนออะไรอีกหรือไม่

**ที่ประชุม :** - ไม่มี

**ประธานฯ :** เมื่อที่ประชุมได้พิจารณากันเสร็จแล้ว และไม่มีอะไรจะเสนอเพิ่มเติมอีก อีก  
อย่างเวลาก็ล่วงเลยมากพอสมควรแล้ว ขอให้ฝ่ายเลขานุการจัดทำรายงานการประชุม และบันทึกเสนอร่างแผนแม่บทเทคโนโลยีสารสนเทศขององค์การบริหารส่วนตำบลหนองแปนต่อผู้บริหารองค์การบริหารส่วนตำบลหนองแปนเพื่อพิจารณาอนุมัติ ต่อไป กระผมขอปิดการประชุมครับ

**ปิดประชุมเวลา ๑1.50 น.**



ผู้จดรายงานการประชุม

(นางจินตนา พลขันธ์)

นักจัดการงานทั่วไป

ผู้ช่วยเลขานุการ



ผู้ตรวจรายงานการประชุม

(นายธีรศักดิ์ สุวรรณไตร)

หัวหน้าสำนักงานปลัด

เลขานุการ



ผู้รับรองรายงานการประชุม

(นายศิริพรหม วงศ์พรหมศิลป์)  
ปลัดองค์การบริหารส่วนตำบล  
ประธานกรรมการ